
Óriási sziklák között kőgörgetegek. A havas hegyormok felől 
hideg, száraz szél söpör végig a tájon. A nap kíméletlen erővel süt, 
Mintegy 2500 méter magasságban vagyunk. A kietlen tájban 
gyertyatartószerűen elágazó, hatalmas, tüskés oszlopok meredez- 
nek: a gyér, aszott fű között tövises gömbök, rajtuk tűzvörös 
virágok. 

Kőviskójából indián jön elő, létrát támaszt a kaktuszhoz, és le- 
hoz egy aszalt húsdarabot. Éléskamrája az oszlopkaktusz, a szárí- 
tott húst megvédik a tövisek a ragadozóktól, A kőviskó teteje is 
kaktuszgerendákon nyugszik. 

A sivatagban vándorló állatok és nemegyszer emberek életét 
mentette meg a szomjhaláltól egy-egy bő levű kaktusz. Némelyik 
faj kábítóanyagot tartalmaz. Az azték Papok szertartásaik előtt 
ilyen kaktuszból ettek, hogy a jósláshoz látomásaik legyenek. Ma 
a szépséget is szolgálják a kaktuszok. A kozmetikai piros festékek 
gyártásának alapanyaga a kaktuszokon élő Coselin tetű festék- 
anyaga. A kaktusztest belsejében lévő kocsonyás anyag pedig sok 
drága kozmetikai szer alapanyaga. 

Földünk félsivatagos, sivatagos tájain sok olyan növény él, 
amely a szárazság időszakait úgy vészeli át, hogy testében vizet 
tárol, Ezek a vaskos szárú vagy levelű növények a szukkulens, jó 
magyar szóval pozsgás növények. A legtöbb kaktusz is pozsgás, 
de nem minden pozsgás növény kaktusz. Száraz éghajlatú tájakon 
más növénycsaládok is berendezkednek a víztárolásra, így vannak 
Pozsgás kutyatejfélék, liliomfélék is. Sokszor a megtévesztésig 
hasonlítanak a kaktuszokra. Sok zöld színű pozsgásnak nincs 
levele, egész testfelületén folyik a fény hasznosítása. Másoknak 
a levelei húsossá váltak vagy tövisekké módosultak. Hazánkban is 
Élnek pozsgás növények, mint például a kövirózsák. 


KAKTUSZOK 


1. Leveles kaktusz (Peireskiopsis velutina). Eltér a közismert kak- 
tuszfajoktól, mert levelei vannak. Virágalakja egyszerű. E jelek 
arra mutatnak, hogy ősi formával van dolgunk. Ilyenek lehettek 
a kaktuszok ősei, arnelyek még nem veszítették el levélzetüket. 
A leveles kaktuszok eléggé nagy termetű bokrok, és szépségük sem 
vetekedik a közismertebb kaktuszokkal. Némely fajukat a kerté- 
szek oltási alanynak használják olyan ritkaságok felnevelésekor, 
amelyek a saját gyökerükön nem fejlődnek jól, csak igénytelenebb 
alanyra oltva. Paraguayban és Argentínában honos. 


2. Karácsonyi kaktusz (Zygocactus truncatus). Brazília trópusi 
erdőiben, a fák ágvilláiban meggyűlt korhadékban él eredetileg 
(epifita). Ezért kíván jó humuszos talajt, téli virágzása idején 
(november-január) kissé több vizet és legalább húszfokos meleget. 
Ősszel megjelenő fiatal bimbói érzékenyek a mozgatásra, ezért 
cserepét ne mozdítsuk el, mert ledobja bimbóit. A tűző napot 
nem, de a szűrt fényt kedveli. Nyáron szabadban, félárnyékos 
helyen kell tartani (I, Disznövények, 52. o.). 


3. Kardlevelű kaktusz (Epiphyilum hybrid). A gyűjtők birtokában 
többnyire már nem törzsfajok, hanem kertészeti nemesített fajták 
(hibridek) vannak. Az eredeti 20 faj hazája Közép- és Dél-Amerika 
trópusi őserdői. Lapított száruk levélszerű, vagy háromélű kardra 
emlékeztet. Virágaik 8-12 cm átmérőjűek; tüzes pirosak, fehérek, 
rózsaszínűek vagy éppenséggel tarkák. Télen igen kevés öntözést 
és világos, hűvös helyet igényelnek, nyáron sem kedvelik a tűző 
napfényt, levelei megvörösödnek, összezsugorodnak tőle. 

A téli pihenő után a hirtelen erős napfény az edzett fajoknak 
is megárt, a fényhez szoktatás tehát fokozatosan történjék min- 
den pozsgás növénynél. 

1. Korbácskaktusz (Aporocactus fiagelliformis). Hazája: Mexikó 
(Hidalgo-tartomány). Megnyúlt hajtásai lecsüngő alkatúak. Ezért 
cserepét, tartóedényét fel kell függeszteni, hogy a növény termé- 
szetes életmódjának megfelelően helyezkedjék el. Tél végén, kora 
tavasszal virágzik. Egy-egy öregebb növény megfelelő ápolással 
több száz virágot is hozhat. Nyáron előnyös, ha nagyobb fák alsó 
ágaira, félárnyékba helyezzük, és ha elég meleg van, naponta az 
öntözésen kívül meg is permetezzük. 


2. Ujjaskaktusz (Chamaecereus silvestrii). Nagyon gyakori, köz- 
ismert kaktuszfaj nálunk. Szintén tömegesen virágzik. Hazáj: 
Argentína, Télen, teljesen szárazon tartva, több fokos fagyot is el- 
visel, sőt ha így kezelik, gazdagon virágzik a következő évben. 
Nyáron a szabadban tartható, de a déli nap ellen árnyékolni kell, 
különösen ha nagyon meleg van. Kedveli a lombföldben gazdag 
talajt. Általában legtöbb kaktuszunk számára megfelel a Sopron- 
ban készült (Florasca) virágföld, az úgynevezett fekete zacskós 
föld B fokozata, némi szitált sóderral keverve. 


3. Éjkirálynője (Selenicereus grandiflorus). Trópusi Közép-Ame- 
rika: Haiti esőerdőiben a fákon és sziklákon kúszik. A növény 
nem mutatós, de csodálatos a mintegy 25-30 cm átmérőjű virágja. 
Ez a virágcsoda csak egyetlen éjszakán nyílik, reggelre elhervad. 
Kellemes illata és hófehér szirmai az éjszaka repülő denevéreket 
és rovarokat csalogatja, ezek porozzák be. Kedveli a humuszos 
talajt. Karó vagy viráglétra mellett neveljük, és kötözzük fel a 
kúszó hajtásokat. A törzsön fejlődő léggyökerek arra figyelmez- 
tetnek, hogy az öntözésen kívül a levegő magas páratartalmáról 
is gondoskodnunk kell. Meleg nyári éjszakákon permetezzük 
meg! 


1. Rücsköskaktusz (Austrocylindropuntia verschaffeltii). A füge- 
kaktuszok déli elterjedésű csoportjába tartozó faj. Hazájában 
(Bolívia, Észak-Argentína) és a gyűjteményekben is az öreg tövek 
alacsony, zegzugosan elágazó bokrot képeznek. A hajtáscsúcso- 
kon hengeres levelei fejlődnek, amelyeket később ledob. Virága 
széles szirmú, élénk színű. Húsos termésében nagy, lapos magvak 
vannak, amelyek elég lassan kelnek ki. 


2. Kötélkaktusz (Cylindropuntia imbricata). Elterjedt kaktuszfaj 
az USA déli államaiban egészen Mexikóig. Szártagjai olyanok, 
mint a megcsavart kötél. Felállanak, vagy elhevernek a földön. 
A nagyobb tövek gazdagon hozzák szép piros virágjaikat. Télálló, 
de az őszi és tavaszi hideg nedvességet nem tűri. Ezért olyan 
helyre kell ültetni a szabadban, ahol az altalaj elvezeti a vizet, 
vagy még jobb, ha télen felülről ideiglenes fóliasátorral védjük a 
csapadék ellen. Kőgörgeteges, homokos, tápanyagokban nem kü- 
lönösebben gazdag talajban érzi jól magát. 


3. Négerkéz (Austrocylindropuntia clavarioides). Hazája Argen- 
tína. A barnászöld árnyalatú, különös alakú kaktusz a fügekaktu- 
szok közé tartozik, Az egyes szártagok bunkós végződésén meg- 
jelenő hengeres hajtások mintha sötét kezekre emlékeztetnének. 
Csak az idős tövek hoznak virágot. Virága sárga, barnás csí- 
kokkal. 


A télálló kaktuszokat állandó helyükre jukkákkal, élénk színű 
egynyári virágfoltokkal, szárazságtűrő törpecserjékkel vegyesen 
szikla- és kőkertekbe ültethetjük. 


1. Indiánfüge (Opuntia ficus-indica). Tudományos neve még azzal 
a tévedéssel függ össze, hogy az Amerikát felfedező Kolumbusz 
eleinte azt hitte, Indiába jutott el, megkerülvén az akkor ismert 
Földet. Élőhelye: mindkét Amerika szubtrópusi tájai. Ma már 
Dél-Európában is elterjedt. A kaktusz neve arra is utal, hogy a ter- 
mése ehető, és némileg a fügére emlékeztet. Szártagjai lapított tojás 
alakúak, ami az egész nemzetségre is jellemző. A fiatal hajtásokon 
szivar alakú, fényes zöld levélkék fejlődnek, de ezek csakhamar 
lehullanak. Ősi kaktuszfaj, lenyomatát kövületekben is megtalál- 
ták. Ezek a kövületek azt bizonyítják, hogy több millió évvel 
ezelőtt már léteztek a fügekaktuszok. 


2. Csalán-fügekaktusz (Opuntia microdasys). Hazája: Mexikó. 
A magyar név arra vall, hogy a tövispárnákon lévő, csak nagyi- 
tóval látható, kicsiny szigonytüskék (glochidiumok) csalán mód- 
jára hatolnak a bőrbe, ha valaki nem elég óvatosan fogja meg ezt 
a szép, de veszedelmes kaktuszfajt. A kis szigonytüskék beletörnek 
a bőrbe, és napokon át fájó gyulladást okoznak. Tapasztalt kak- 
tuszgyűjtők, akik a legnagyobb tövisű fajokat is csupasz kézzel 
fogják meg, ehhez csipesszel nyúlnak, igen óvatosan bánnak vele. 
Fehér, sárga és rókavörös glochidiumú változata is van. Szokás 
kaktusztüskékről is beszélni. Valójában a kaktuszoknak töviseik 
vannak (módosult hajtások), és csak a glochidiumok tüskék. 


3. Óriás fügekaktusz (Opuntia robusta). Hazája: Közép-Mexikó. 
Kékesszürke szártagjai néha több kilogramm súlyúak, és a 30 cm 
átmérőt is elérhetik. Nálunk a kaktuszgyűjtők ezeket a nagy szár- 
tagokat felszeletelik és meggyökereztetik, mert kiváló oltóalanyai 
sok más kényes és lassan növekedő kaktuszfajnak. Nagyobb gyűj- 
teményeknek szép darabjai az embermagasságú óriás fügekaktusz- 
bokrok. 

1. Szegélyes oszlopkaktusz (Marginatocereus marginatus). Mere- 
ven felágaskodó, igazi oszlopkaktusz. Tövispárnái sűrűn nőnek, 
és összeérnek a bordák élein. A bordák ezért látszanak szegélye- 
zetteknek. A gyűjtemények értékes darabja egy-egy idősebb töve. 
Igazi hazája Mexikó déli része, ezért érthető, hogy a téli pihenő 
időszakban is valamivel több meleget igényel, mint a többi kak- 
tusz. Nyáron viszont kis szoktatás után a szabadban, tűző napon 
tartsuk, így fejlődik a legszebben. 


2. Kék fáklyakaktusz (Myrtillocactus geometrizans). Eredeti ha- 
zája Mexikó. Itt több méter magas, hamvas-kékes árnyalatú bokor. 
Kissé merev, hófehér virágja nappal nyílik, ellentétben sok más 
fáklyakaktusszal, amelyek virágai éjszaka virítanak. A kaktusz- 
gyűjtők különösen jó alanyként kedvelik a ritka, színes testű kak- 
tuszváltozatok nevelésénél. Nagyobb növényházakban és olyan 
helyen, ahol sok a fény, nagyon szépen kékes-hamvasra színeződik 
a napfény hatására. Magvetéssel jól szaporítható, és a kétéves 
magoncokra már oltani lehet, 


3. Sziklakaktusz (Cereus peruvianus var. monstruosus). A szabá- 
lyosan bordás törzsalak torz változata, ami azonban nagyon tetsze- 
tős gyűjteményi darab. A torz növekedés (monstruositas) oka a te- 
nyészőcsúcs növekedésének zavara. A normális bordázat meg- 
szűnik, és a növény mintha szeszélyes sziklacsoportra emlékeztet- 
ne, Ez a torz forma ritkán virágzik. Gyakori a kaktuszoknál a ka- 
kastaréjszerű, szabályos torzulás is, a cristata (taraj) alak. Sok 
gyűjtő nagy szenvedéllyel keresi az ilyen bizarr formákat. Több- 
nyire csak erős gyökérzetű alanyra oltva növekednek megfelelően. 
Némely forma virágot is hoz, mások testszíne természetellenesen 
alakul, piros, sárga vagy fehéres növény jön létre. Csak zöld alany- 
ra oltva életképesek, nem lévén a szerves tápanyagokat előállító 
levélzöldjük. 


1. Csővirágú kaktusz (Cleistocactus strausii). A méternél is na- 
gyobbra növő, fehéren szőrös kaktuszok érdekessége az oszlop 
felső részén féloldalt növekedő virágok sokasága. A virágok nem 
nyilnak ki, mert szirmaik összeforrtak. Kis, hajlott csövecskére 
emlékeztetnek, többnyire élénk színűek. (A táblán bemutatott 
fajnál bíborvörösek.) Sok rokon faj van, és ezek a gyűjtemények 
érdekes és értékes darabjai. Eredeti hazájuk Bolívia, Peru és Argen- 
tína. Legtöbbjük magas hegységben honos, sziklák között, és 
nemegyszer hó is hull rájuk. Nálunk is a hűvös és teljesen száraz 
teleltetést kívánja. 


2. Őszapó kaktusz (Cephalocereus senilis). Igen népszerű faj a 
gyűjteményekben, Tövisruhája teljesen szőrszerű sörtévé alakult 
át. Az idős töveken megjelenő virágokat is puha szőrruházat fedi, 
ez a cephalium, sörtekonty, nevének megfelelően a növények felső 
részén jelenik meg. Nagyon nagy ritkaság, hogy gyűjteményben 
virágozzék. Virága sárgásfehér. Hazájában, Mexikóban a tíz mé- 
ternél is magasabb növény oszlop alakú, ritkán ágazik el. Sűrű 
füves, sziklás területen él, Nálunk hűvös, teljesen száraz teleltetést 
kíván. Különösen télen érzékeny a sörtéire cseppenő vízre, Ettől 
rothadás indul meg, ami elpusztítja. 


3. Vaskos kaktusz (Trichocereus schickendantzii). Csoportosan 
növő, zömök oszlopkaktusz. Az idősebb tövek jól érzik magukat 
nyáron a szabadban. Ilyenkor virágzanak is. Virágjaik nagyon 
szépek, és kitűnő keresztezési alanyok a pompás virágú hibridek- 
hez. Maga a növény is jó alany oltásokhoz, de a ráoltott ,, nemes" 
résznek inkább csak teste fejlődik szépen, virágot nemigen hoz. 
Így különösen akkor használják, ha a ráoltott rész testbeli fejlő- 
dése, megerősödése a cél. Őshazája Északnyugat-Argentína. Mag- 
ról jól nevelhető faj. 


VI. tábla 


1. Föld imája (Setiechinopsis mirabilis). Közép- és Dél-Amerika 
tűzhányóinak lilásbarna lávatalajában gyökerezik egy arasznyi 
kis sötét testű oszlopkaktusz. Az igénytelen növényke virága cso- 
dálatosan szép, hófehér. Egyetlen éjszaka nyílik csak, és egyszerre 
virágzik minden példány a tájban. Ilyenkor mondják az indiánok, 
hogy a föld imádkozik a tűzhányóhoz. Innen ered e bájos kis nö- 
vény különös neve. Magról vethető, elég lassan fejlődik, és nem 
hosszú életű kis növény, de a virágzás éjszakáján kárpótolja a gyűj- 
tőt minden vesződségért. 


A közismert gömbkaktuszok (Echinopsis sp.) talán a legrégebben 
ismert kaktuszok hazánkban. Edzett növények, a helytelen tartást 
is kibírják, csak a lapított gömb alakból ilyenkor görcsös oszlop 
fejlődik, sok kis sarjjal. A jól gondozott növények minden évben 
gazdagon virágzanak. Magról és sarjakról is jól szaporíthatóak. 
Télen 8 "C körüli helyiségben kell tartani. 


2. Apró tövisű gömbkaktusz (Echinopsis eyriesii). Virága hófehér, 
a lassan fejlődő, de az utolsó délutánon több centit növekvő 
bimbó éjszaka nyílik ki. Hazája: Dél-Brazília, Argentína. 

A 3. karmazsinkaktusz (E. mamillosa, E. kermesina) virága bíbor- 
piros, és csak tölcsérszerűen nyílik ki, nappal. A rózsás gömbkak- 
tusz (E. oxygona) tövisei vörösessárgák, virága halvány rózsaszín. 
(Hazája: Dél-Brazília, Uruguay, Észak-Argentína.) 


Mivel e fajok virágai egymást kölcsönösen megtermékenyítik, 
sok az átmeneti hibrid forma, és nagyon nehéz már a jellegzetes 
növények megtalálása a gyűjteményekben. Magról vetve gyorsan 
fejlődnek, a kifejlett növények öt-hat éves korukban már virág- 
zanak. Kiváló alanynövények. Tavasszal későn indulnak fejlődés- 
nek, és ezért a rájuk oltott , nemes" rész kiszívhatja az alany összes 
tápanyagát, ilyenkor az alany összeszárad. Gyakran a gyűjtő ké- 
sőn veszi észre a bajt, amikor már a ráoltott rész is pusztulni kezd. 

1. Ibolyaszínű vagy tüskés kehelykaktusz (Acanthocalycium viola- 
ceum). Aránylag nagyra növő (az öreg példányok elérik a 20 cm-es 
magasságot is) és szép nagy virágú kaktusz. A virág átmérője 
7,5 cm, Az egyes növények tövisci különböző színűek. Némelyik 
rókavörös, másik szarusárga töviseket visel. Argentína sziklás 
hegyei között él, elég zord körülmények között. A gyűjtemények- 
ben mégis ritka. A magvaik jól csíráznak. Oltás nélkül is nevel- 
hető kaktusz. 


2. Bolíviai kaktusz (Lobivia hertrichiana). Az igen sok fajt 
számláló Lobivia nemzetség elterjedési területe Közép-Perutól 
Észak-Argentínáig tart. A legtöbb faj Bolíviában él, a Lobivia név 
Bolívia betűinek felcseréléséből alkotott szó: anagramma. Való- 
ban, ez a gyönyörűen virító kaktuszcsoport majdnem kizárólag 
a bolíviai magasföld és közvetlen környékének lakója. Általában 
kis termetűek, mint táblánk fényes sötétzöld testű, aránylag kicsi 
növénye. Tűzvörös virágai csak egy napig nyílnak. Hajlamos a 
csoportképzésre, néhol tekintélyes méretű párnákat alkot hazájá- 
ban, a kőtörmelék és a fű ki t, Ha teljesen száraz a földje, és 
száraz a levegő körülötte, a több fokos fagyot is elviseli. 


3. Hálóstövisű kaktusz (Lobivia densispina). Hazája : Észak-Argen- 
tína. Nagyon változékony faj. Tövisei hálószerűen összefonódnak 
a test felett, Néha olyan sűrűn, hogy a növény színe nem is látszik. 
Virágszínskálája a citromsárgától a téglaszínen át a vérpirosig ter- 
jed. Valamennyi Lobivia virága rokon fajokkal és egymás között is 
aránylag jól termékenyül, és hajlamos természetes korcsok létre- 
hozására. Magvaik jól kelnek, sokszor az anyanövény mellett sok 
apró növényke sorakozik, amely az anyanövényről lehullott 
magból kelt ki. Szereti a savanyú, vulkáni kőzetek mállásából 
származó, tápanyagban gazdag talajt. 


1. Törpekaktusz (Rebutia minuscula). A kaktuszkedvelők egyik 
kedvelt, gyakran és sokat virágzó faja Észak-Argentínából szár- ij 
mazik. Idősebb korban sarjadzik. Tövisei vékonyak és kicsik, a 

csúcsi része majdnem kopasz. Virágai a növény méreteihez képest 

nagyok, 2,8-4,2 cm átmérőjűek. Magvát száraz, barnás tokban ér- 

leli. A kiszóródott magvak gyakran kelnek ki az anyanövény vé- 
delmében. Száraz levegőben a szabad szemmel alig látható takács- 

atkák támadják meg, és szívogatásuk nyomán a növény előbb 
elszíntelenedik, majd vörösesbarna lesz és elpusztul. A rokon fa- 

jokkal együtt télen teljesen száraz tartást igényel. Így szárazon 

még a több fokos fagy sem árt meg neki. 


2. Öszhajú törpekaktusz (Rebutia senilis). Hazája: Argentína, 
Salta-tartomány. Sok hosszú, fehéres tövise van. Nagyon válto- 
zékony faj. Virága lehet vérpiros, de sárga is. A breviseta változat 
tövisei egész rövidek. Virág nélküli példányait össze lehet tévesz- 
teni a következő fajjal. 


3. Csavarpettyes törpekaktusz (Rebutia krainziana). Hazája: 
Bolívia. Tövispárnái szabályos kettős csavarvonalban helyezked- 
nek el, mészfehérek. Tövisei aprók és fehéresek. Virága keskeny 
szirmú és narancsvörös, míg a fentebb leírt őszhajú törpekaktusz 
virágjának szirmai szélesek és tiszta vérvörösek. 


4. Lilavirágú törpekaktusz (Rcbutia violaciflora). A tövisei sárgás- 
barnák, virágai élénk lilásrózsaszínűek. Észak-Argentínában él. 
A nem virágzó példányokat könnyen össze lehet téveszteni a ha- 
sonló tövisruhájú R. marsoneri fajjal, ennek virága azonban 
aranysárga. 

A törpekaktuszok magról könnyen nevelhetők, a magvak azon- 
ban csak 20 "C-on csíráznak kifogástalanul. Ennél melegebb vagy 
hidegebb helyen a magvak kelése hiányos. A ritkább fajokat oltani 
szokták, leginkább Echinopsis alanyra. 

1. Téglaszín virágú törpekaktusz (Aylostera fiebrigii). A törpekak- 
tuszok második csoportjának (Aylostera) jellegzetes képviselője. 
Amíg a Rebutiák virágának torkába felülről teljesen bele lehet 
látni, addig az Aylosterák virágtorkát a porzószálak elzárják. 
A különben egymáshoz nagyon hasonló két nemzetséget így 
biztosan lehet szétválasztani. A növények idősebb korban zömök 
oszlop alakúak. Az idős növények elérik a 8-10 cm-es magasságot 
és az 5-6 cm-es szélességet. A virágok kb. 4 cm átmérőjűek, szirma- 
ik a tűző napon kerekre széttárulnak. Az Aylosterák mind dél- 
amerikai fajok. (Dél-Bolíviától Észak-Argentínáig.) 


2. Fehéres törpekaktusz (Aylostera albiflora). Amint a neve mu- 
tatja, virága fehér, halvány rózsaszínes árnyalattal sávozott. Ha 
a saját gyökerén nevelik, párnát alkot, erősen sarjadzik, és egy- 
egy fejecske mintegy másfél cm átmérőjű csupán. A virágja 22- 
25 mm átmérőjű. Hazájában, Bolívia magasabb fekvésű síkságain 
kőtörmelék és gyér fű között meghúzódva él, 


3. Bíbor törpekaktusz (Sulcorebutia lepida). A törpekaktuszok 
e csoportja, a Sulcorebutiák, becses és ritka példányai a gyűjte- 
ményeknek. Csak néhány éve, hogy ezek a fajok a hazai gyűjtők- 
höz is eljutottak. Bolívia magas hegyeiben, igen rejtetten élnek. 
Gyökereik répaszerűek, virágaik sokszor fényesen csillogóak. 
A bíbor törpekaktusz virága bíborszínbe hajló mélyvörös. Tövisei 
jórészt a tövispárna két oldalán helyezkednek el, és hálósan borít- 
ják a növény testét. 


4. Fésűs törpekaktusz (Mediolobivia pectinata). A törpekaktuszok 
leggazdagabban virító, valóban igen kisméretű képviselői a Me- 
diolobiviák. (Bolivia-Argentína.) Virágaik a növény felső részén 
néha oly nagy tömegben nyílnak, hogy nem is látni tőlük a növény 
testét. Oltva jobban fejlődnek. 

1. Változó csodakaktusz (Parodia mutabilis). A Parodia nemzet- 
ségnek méltán adtuk a csodakaktusz magyar nevet, mert akár a 
formáját, akár különös töviseit vagy gazdagon nyíló virágait néz- 
zük, különösen szép kaktusz, A virágok mindig a növény csúcsán 
nyílnak. Tövisruhája és virágszíne — nevéhez méltóan — változé- 
kony. Ezeket a fajokat magról nevelni nagyon nehéz, mert az igen 
apró magvakból kikelt parányi magoncok érzékenyek. Ezért igen 
értékesek a nagy csodakaktuszpéldányok. A virágzást 4-5 éves 
korukban kezdik el. Hazájuk Brazília északi része, Paraguay és 
Bolivia. Jelenleg 88 fajuk ismert, de még mostanában is fedeznek 
fel új fajokat. 


2. Pirosvirágú csodakaktusz (Parodia sanguiniflora). Még a cso- 
dálatosan szép Parodiák között is ritkaság a tűzpiros virág, emiatt 
a gyűjtők kedvence ez a faj. Hazája: Észak-Argentína. Magvait 
csak úgy lehet eredményesen kelteni és a kis növényeket felnevelni, 
ha szinte csíramentes steril körülmények között, kiforrázott ho- 
mokba, zárt üvegedénybe vetjük el. A magvak melegben (25-30 fo- 
kon) és fényben csiráznak, ezért nyáron napos helyen kell tartani 
a zárt üvegfedelű vetőedényt. A magokat csak a homok tetejére 
kell szórni, A sikeres vetésből kikelt parányi magoncokat, amint 
lehet, alanyra kell oltani. Az oltáshoz különös módszerek és leveles 
kaktuszalany kell. 


3. Zöldvirágú kaktusz (Brasilicactus graessneri). Hazája Dél- 
Brazília. Viszonylag nagyobb növény. A test átmérője eléri a 12-— 
15 centimétert. Tövisei sörteszerűek. A zöldes színű virág valóban 
nagyon érdekes és szokatlan látvány. Erőteljes alanyra oltva job- 
ban növekedik. Közeli rokonainak hófehér tövisei és narancsvörös 
virágai vannak. 


24 


1. Ferdefejű oszlopkaktusz (Eriocactus leninghausii). Különös ma- 
gyar nevét könyvünkben azért adtuk, mert a méternyi magas, 
zömök, oszlop alakú kaktusz a csúcsán, a , fején" ferdén lapított. 
Sárga tövisei fölött, a csúcson hozzá szép sárga és nagy virágait. 
Az egész nemzetség alig néhány fajból áll. Hazája: Dél-Brazília, 
Melegigényesebb valamivel a társainál, ezért 10-12 fokon, ha 
lehet, fényben és teljesen szárazon kell teleltetni. Nyáron a foko- 
zatos fényhez szoktatás után jól tűri a napverőt, a tűző napot. 


2. Gesztenyekaktusz (Frailea castanca). Dél-Brazíliától Észak- 
Uruguayig honos. A 3-6 cm átmérőjű kaktusztest egy labdára 
hasonlít, és gyakran olajzöld vagy gesztenyebarna színű. Virágai 
csak a legforróbb déli napon nyílnak ki. Érdekes tulajdonsága, 
hogy virága anélkül is megtermékenyül, és csíraképes magvakat 
hoz, hogy kinyílna. Magvai jól csíráznak, és elég nagyok. A kis 
növényeket mégis érdemes oltani, mert az első télen sok esik áldo- 
zatul a gombabetegségeknek azok közül, amelyek a saját gyöke- 
rükön élnek. 


3. Pogácsakaktusz (Blossfeldia liliputana). Még a törpekaktu- 
szoknál is kisebb, néha csupán nyolc milliméter átmérőjű nö- 
vényke. Lapított pogácsa alakú teste fűzöld vagy földbarna színű. 
Ráadásul a téli időszakban szinte teljesen behúzódik a talajba. 
Nem csoda tehát, hogy hazájában, Észak-Argentína sziklás tájain 
alig lehetett őket megtalálni, talán ezért is nagyon ritkák. A lili- 
puti növénykén egy cm átmérőjű sárga virág nyílik. Tövisei nin- 
csenek, csak kis tövispárnái. Oltva érdekes kis telepeket alkot. 


Többször említettük az oltást mint hatékony nevelési módszert. 
Lényege az, hogy a frissen átmetszett alany és a ráhelyezett , ne- 
mes" rész összeforr, ha néhány napra gumigyűrűvel egymáshoz 
szorítjuk őket. Az erős gyökérzetű alanyon azután a ráforrt nemes 
rész jól fejlődik. 

XII. tábla 


1. Pampakaktusz (Notocactus mammulosus). A Notocactusok 
hazája Uruguay és Argentína füves, kőtörmelékes pusztái, pam- 
pái. Egész életük során gömb alakúak, néhány fajt kivéve. Arány- 
lag kicsik, a jól fejlett példányok érik csak el a 10-12 cm-es át- 
mérőt. Az élénksárga, szép virágok csoportosan, a növény csúcsán 
fejlődnek. Néha annyi virág van egy-egy tövön, hogy egymástól 
nem tudnak teljesen kinyílni; a növény virágcsokorhoz hasonla- 
tos. Tövisei tőrszerűek, kemények és nagyon szúrósak. Számos 
szép rokon faja van. 


2. Söprűkaktusz (Notocactus scopa). Az előző faj rokona. Hazája: 
Argentína. Sziklarepedésekben él, és nagyon érdekes látvány a sö- 
tét közetből kiálló, fehér tövisruhájú, vaskos oszlopocskák cso- 
portja. A középső tövisek bíbor- vagy vérpirosak, máskor hófehé- 
rek. Virága ennek a fajnak is sárga, bibéje piros. Magvai jól kelnek, 
és szépen fejlődnek. A kis növények viszonylag lassan növekednek. 
A fejlődést gyorsítja, ha a kis növényeket erős alanyra oltják. 


3. Chilei répagyökeres kaktusz (Neochilenia napina). Chilében 
az Andok sziklái között él ez az érdekes kaktusz, amely összefarig- 
csált radírgumira hasonlít inkább, mint növényre. Kis, szabálytalan 
dudorokból álló teste bársonyos lilásbarna színű. Tövisei igen ki- 
csik és feketék. Sárgásfehér vii ú ii selyemfényűek. Vál- 
tozékony faj, rokonai kö lösebb színű és alakú 
növény van. Az utóbbi időben felfedezett rokon fajok méltán vál- 
tak a gyűjtők féltve őrzött kincseivé. Valamennyi rokonával együtt 
(Copiapoa, Horridocactus, Neoporteria) igen zord, szeles, hideg 
és kíméletlen napsugárzásnak kitett tájakon élnek. 

1. Csupaszkehely (Gymnocalycium guehlianum). Különös neve 
onnan származik, hogy egyedül az ő virágjának és magházának 
külseje csupasz a kaktuszok között. Csak pikkelyek vannak rajta, 
sem tövise, sem szőrzete nincs. A növény teste gyakran lilás árnya- 
latú, mert hazájában (Argentína, Bolívia, Uruguay, Brazília) 
olyan helyen él, ahol elég sok a napfény. A lilás árnyalatú festék 
ugyanis fényvédő hatású. A növényeket fokozatosan szoktassuk 
a fényhez tavasszal, és tegyük ki a szabadba. Itt a Gymnocalycium 
fajok legnagyobb része szépen színeződik. Virágjaik nagyok, érde- 
kesen árnyaltak. Az Anisits kehelykaktuszát (Gymnocalycium 
anisitsii) egy magyar gyógyszerészről, Anisits János Dánielről 
nevezték el, aki a század elején az első magyar kaktuszgyűjtő volt 
Paraguayban. 


2. Bíbor csupaszkehely (Gymnocalycium baldianum). Virágja igen 
szép bíborpiros, ami ritka jelenség ebben a nemzetségben. A ki- 
fejlett öreg növény lapított pogácsa alakú, és elérheti a 12 cm át- 
mérőt is. Argentínában őshonos. 


3. Rubin csupaszkehely (Gymnocalycium mihanovichii f. rubra). 
Ez a különös növény a G. mihanovichii törzsalak élénkpiros testű 
formája. Mivel nincs levélzöldje, önálló életre nem alkalmas, hi- 
szen nem képes tápanyagot készíteni a napfény hatására, a többi 
zöld növény módjára. Zöld alanyra oltva viszont szépen él, s gyö- 
nyörű, amikor kinyílnak fehér virágai. A piros változat a termé- 
szetben nem fordul elő, a törzsalak Argentínában él. A színes testű 
változatok gyűjtése újabban nagy divat. Szinte minden kaktusz- 
nemzetségben léteznek sárga, piros, lilás stb. színváltozatok. Persze 
csak oltványként maradnak életben. Maga a törzsalak is igen szép 
növény, mert a bordanyúlványok alsó fele barnás, a felső zöld, és 
így az egész növény csikosnak látszik. 

1. Pompás zömökkaktusz (Echinocereus pectinatus). Alacsony osz- 
lopokból álló csoportokat képez. Fiatalon magányosan állnak 
zömök oszlopai. Jellemzője, hogy hálózatot alkotó, a testre simuló 
tövisei a csúcs felé színesebbek, lejjebb kifakultak. Virágai csodá- 
latosan szép lilarózsaszín vagy kárminlila színűek, nagyok, ra- 
gyogó zöld bibékkel. Mexikóban és az USA déli részén honos. 
Napfénykedvelő faj, amely csakis erős napfényben virágzik szé- 
pen. 


2. Elágazó zömökkaktusz (Echinocereus pentalophus). Elheverő, 
nagyjából ötszögletes keresztmetszetű oszlopkaktusz. A talajon 
heverő szár vége felkunkorodik. Az idősebb részek legyökeresed- 
nek, ezért egy-egy tő egész telepet alkothat. Gyönyörű virágait na- 
Pos és száraz helyen tömegesen hozza. Magvai jól csíráznak, sza- 
Porítása mégis inkább az igen jól gyökeresedő sarjakkal történik. 
Hazája Mexikó és Dél-Texas. 


3. Karcsúkaktusz (Wilcoxia schmollii). A növény elheverő, vékony 
szára csak mintegy 6-8 mm vastag, szinte vékony kötélszerű. Gyűj- 
teményünkben pálca mellé kötve kell nevelni, különösen virágzás 
idején, mert a feltűnően nagy és pompás virágok súlya alatt eltör- 
het. Saját gyökerén nem fejlődik kielégítően, ezért fügekaktusz- 
(Opuntia) alanyra oltják különleges, hosszanti oltással. Mexikó- 
ban, füves, bokros helyeken él. 


4. Hótövis (Islaya islayensis). Az Islayák erős, vaskos kis oszlop 
vagy gömb alakú növények, nagyon erős, vastag és szúrós tövi- 
sekkel. Ritka növények a gyűjteményekben. Dél-Peruban hono- 
sak, igen szeles, hideg helyen élnek, nagyobb magasságokban. 
Érdekes, hogy virágaik nemezes, puha, sapkaszerű képződmény- 
ben nyílnak a csúcson. 

XV. tábla 


1. Gyűrött kaktusz (Echinofossulocactus caespitosus). Nevét hul- 
lámosan lefutó bordáiról kapta, amitől az egész növény mintha 
meggyűrődött volna. Erős, lapított középtövisei vannak, és a pe- 
remtövisei is elég kemények. A tövispárnái gyapjasak, szép virá- 
gait a csúcsán hozza. Mexikó középső államaiban él, sivatagos 
területen, ott, ahol a napsütés igen sok. Ezért nálunk kora ta- 
vasszal, csak déli fekvésű helyen, növényházban virágzik, 


2. Dinnye csillagkaktusz (Astrophytum asterias). Hazája az USA 
déli és Mexikó északi területe. Amint a csillagkaktuszok megjelen- 
tek a gyűjtöknél, egykettőre nagyon népszerűek lettek. (Külön 
társaságok alakultak a nagyon érdekes asterias hibridek gyűjté- 
sére.) Bordái szinte gerezdessé teszik a testét. Valóban olyan, mint 
egy lapos sárgadinnye. Bár meleg éghajlat alatt él, de rendesen más 
növények védelmében, ezért nálunk is a déli naptól kissé árnyé- 
kolni kell. A pangó nedvességre érzékeny, ezért kövecses, a kak- 
tuszok szinte egyedülállóan mészkőtörmelékes talajba ül- 
tessük. A legtöbb kaktusz nem szereti a meszes, lúgos talajt, ezek 
számára jobb talajlazító a bazalt, a homokkő vagy a gránittörme- 
lék; ezek úgynevezett savanyú kőzetek. 


3. Papsapka csillagkaktusz (Astrophytum myriostigma). Jelleg- 
zetes négy- vagy ötbordás a teste, Felületén nincsenek tövisek, de 
a finom kis lapos szőrpamatok, amelyek szabad szemmel pettyek- 
nek látszanak, nedvszívóak, és a levegő páratartalmát hasznosítják 
a növény számára. Észak-Mexikóban él. 

1. Óriás sünkaktusz (Echinocactus grusonii). Mexikóban a forró 
kősivatagokban él ez a kaktusz és még néhány rokon faj. Jellem- 
zőjük, hogy a gyűjteményekben szereplő többi fajjal ellentétben 
nagy termetűek: a kétméteres magasságot is elérhetik, átmérőjük 
akár egy méter is lehet. Az E. grusonii kisebb termetű, de hazai 
gyűjteményekben is van 50 cm-es példány. Csak idős korban vi- 
rágzik. A növény csúcsán több körben hozza virágait, melyeket 
barnás, puha szőrzet vesz körül. 


2. Kék sünkaktusz (Echinocactus ingens). Hazája: Észak- és Kö- 
zép-Mexikó. Az előbbi faj közeli rokona, Kevesebb, hajlott, erős 
tövise van, A növény teste kékszürke a bőrfelületen felhalmozó- 
dott és a túlzott napsugárzás ellen védő viaszrétegtől. Tapasztalt 
gyűjtők tudják, hogy a kékes és szürkés szín mindig a nagyon nap- 
igényes növényeket jellemzi! 


3. Ördögnyelv (Ferocactus latispinus). Különös nevét azért kapta, 
mert a tövispárna közepén eredő tövise lapított, keresztbordás és 
piros, olyan, mint egy hegyes nyelv, (Táblánkon csak az egyik 
tövispárnát láthatjuk, a kinyújtott krampusznyelvre emlékeztető, 
piros, középső tövissel.) Az előző fajok rokona, Közép-Mexikó- 
ban, kősivatagokban él, száraz és nagyon forró éghajlaton. Nagy 
testű rokonai a bennük tárolt vízzel nemegyszer mentették már meg 
sivatagi vándorok életét a szomjhaláltól. 


Ha új jövevényként ismeretlen kaktusz kerül hozzánk, el kell 
találnunk a helyes, igényeinek megfelelő tartást. Jó tudni, hogy a 
napfényigényes, szárazságot jól tűrő fajok bőre színezett, erős 
töviseik, dús szőrzetük van, míg a túlságosan erős napfényt kerülő 
fajok bőre üde zöld, töviseik, szőrzetük gyérebb. 


1. Borzolttövis (Dolichothele (Mamillaria) camptotricha). A nagy 
fajszámú, az amerikai kontinens egész északi és középső részén 
elterjedt Mamillaria nemzetség egyik alcsoportjába sorolt faj. 
Mexikóban honos, Tövisei hosszúak és görbültek. A növény csúcsa 
valósággal madárfészekre emlékeztet a tövisgubanc miatt, Kis, 
fehér virágai kellemes illatúak. Az idősebb tövek nagy csomókban 
élnek. A csoport szélén lévő, legyökeresedett fejecskék segítségével 
jól szaporítható faj. 


2. Sarjas kaktusz (Mamillaria prolifera). Az idősebb tövek e fajnál 
is gyepet, növénypárnát alkotnak. Hazájában, Mexikóban a szikla- 
repedésekben esetleg 50-60 cm átmérőjű párnákat is képez. Virága 
sárgásfehér, A növény dísze az élénkpiros kis termés. A sarjak 
könnyen legyökeresednek. Régebben különféle tövisszínű formáit 
különböztették meg, ma a fehéres tövisű formát tekintik proliferá- 
nak, és a sárgás és barnás tövisűek más nevet kaptak. 


3. Tövises kaktusz (Mamillaria centricirrha). Hazája: Mexikó 
Egy-egy tövispárnájából (aerola) csak néhány erős, árszerű ti 
ered. Ezek közül a középső lefelé irányul, ívelten törszerű. Virágai 
csíkosak vagy tiszta erős rózsaszínűek, vagy liláspirosak. Virágai 
csakúgy, mint minden Mamillariánál, szabályos kör alakban, egy 
vagy több koszorúban helyezkednek el a növénycsúcs közelében. 
A virágokat puha, fehéres gyapjúszerű védőszőr veszi körül. 
A kaktuszgyűjtő örül, amikor a növényei csúcsán ilyen szőrzetet 
vesz észre, mert ez már a közeledő virágzás jele. 


4. Törékeny kaktusz (Mamillaria gracilis). Eredeti termőhelyén, 
Dél-Mexikóban vegetatív módon is szaporodik: a sarjai letörnek, 
elgurulnak, meggyökeresednek. Ez az oka annak, hogy a szártagok 
nagyon könnyen, már kis érintésre letörnek. Több változata ismert. 
Egyiken barnás csúcsú középtövisek vannak, másik változat külö- 
nösen kecses, kis termetével válik ki. 

. XVIIL tábla 


1. Ikertövis (Mamillaria geminispina). Hazája: Észak-Mexikó. 
Neve onnan ered, hogy mintegy húsz vékony, fehér tövise közül 
kettő hosszabb, és azoknak barnás a hegye. Ez a két kimeredő 
középtövis jellemzi a növényt. Idősebb korban hengeres teste eléri 
a 15-18 cm magasságot. Virága krémfehér, a szirmok közepén erős 
rózsaszín csík húzódik. A többi Mamillaria fajhoz hasonlóan vi- 
rágai a fehér gyapjas védőszörből (axilla) hajtanak ki. Erre a fajra 
nagyon hasonlít a M. parkinsoni, de az hajlamos a , többfejűségre" : 
néhány éves korában közös tövön két vagy négy fejre osztott test 
jellemzi. Ezt a jelenséget nevezik tudományosan dichotomiának. 


2. Óriás szemölcsű kaktusz (Dolichothele longimamma). Szintén 
a Mamillaria genus alcsoportjába tartozó, érdekes alakú és nagy 
virágú kaktuszfaj. Közép-Mexikóban honos, Kiálló dudorok jel- 
lemzik a Mamillariákat. Elfogadott magyar nevük nincs, a mamma 
szó ugyan emlőt jelent, de nem bizonyos, hogy a Mamillaria név 
ebből ered, Ennek a fajnak teste puha, a téli pihenő alatt meg is 
ráncosodik, de ez nem jelent hátrányt a növény számára. 


3. Tollaskaktusz (Mamillaria plumosa). Ez a faj is Közép-Mexikó- 
ból származik. Tövisei a madarak pehelytollára emlékeztetnek. 
Különösen érzékeny a puha tövispárnáira cseppenő vízre, ezért 
öntözni csak a növény körüli földet szabad. Szinte tiszta homok- 
ban is megél. Télen hozza jelentéktelen virágait. Sarjakról jól sza- 
porítható. 


4. Rőttövis (Mamillaria rhodantha). Változékony alakú és mé- 
retű növény, töviseinek színe is rendkívül változó, a sárgásfehértől 
a bronzárnyalatú piroson át a mélybíbor színig. Igen szépek Mexi- 
kóban a szürkés sziklák repedéseiből előtörő rókavörös kaktuszok. 
Akinek növényháza van, kövek közé ültesse. Virága liláspiros, 
fémesen csillog. A kaktuszok között soknak mély, kissé barnás 
árnyalatú lilás virága van. 


40 


XIX. tábla 


1. Répagyökerű kaktusz (Coryphantha palmerii). A Coryphanthák 
szintén közeli rokonai a Mamillariáknak. Dél-Kanadától az USA 
nyugati részein át Dél-Mexikóig elterjedtek. Jellemzőjük, hogy a 
szemölcsök felső részén árok húzódik. Virágaik nagyok és szín- 
pompásak. A virágok nem a szemölcsök tövéről erednek, hanem a 
fentemlített árkocskákból. Főgyökere répaszerűen vastag, és ebben 
is jelentős mennyiségű vizet képes tárolni. Száraz évszakban szinte 
a föld alá húzódik a növény, így vészeli át a kedvezőtlen idő- 
szakot. 


2. Kecses kaktusz (Epithelantha micromeris). Származástanilag 
közeli rokona a Mamillariáknak. Mexikó és Texas gyér füves 
sziklái között él, A szabályos alakú, a ráboruló tövisruha miatt 
messziről szinte hófehérnek látszó növényke rászolgál a kecses jel- 
zőre. Egy-egy idősebb példány a gyűjtemények értékes darabjának 
számít. Az erőteljesebben növekvő Cereus-alanyra oltva jobban 
fejlődik. Apró, rózsaszín virágai a csúcs közelében hajtanak, de 
védőszőr nem veszi körül, mint a Mamillariák virágait. 


3. Borhidi dinnyekaktusza (Melocactus borhidii). Bármennyire 
hihetetlen, ennek a kaktuszfajnak vannak magyar vonatkozásai. 
Ez az alakjában különös kaktusz nevét magyar botanikusról kapta, 
és magyar ember volt a faj megtalálója is. Kubában, a tenger part- 
jához közel él, csaknem megközelíthetetlen sziklák repedéseiben. 
A faj leírója által gyűjtött példányokat a Debreceni Botanikus 
Kert őrzi. A Melocactusok melegkedvelő fajok. Virágaikat a nö- 
vény csúcsán lévő dús szőrsapkában (cephalium) hozzák. 


4. Csomós kaktusz (Lophophora williamsii). Hazája: az USA 
délkeleti és Mexikó északi államai. Külsejében szabálytalan nyers- 
gumidarabra emlékeztet. Színe szürkészöld, itt-ott kis puha ször- 
kévék díszítik. Virága viszont igen szép, rózsaszín és aránylag nagy. 

1. Szarvas kutyatej (Euphorbia grandicornis). A világon szinte 
mindenütt elterjedt kutyatejfélék közül sok, főleg Afrikában élő 
faj kényszerült a csapadékban szegény tájakon a pozsgás testalkat 
kifejlesztésére. A kutyatej pozsgás fajai sokszor nagyon emlékez- 
tetnek a kaktuszokra, nemcsak formájuk és pozsgás voltuk miatt, 
hanem töviseik alakjával és színükkel is. Ők az Óvilág , kaktu- 
szai", mert az igazi kaktuszok csak az Újvilágban őshonosak. 
A szarvas kutyatej merész alakú tövisei állati szarvakra emlékez- 
tetnek. Hazája: Kenya, Tanzánia. 


2. Gömbölyű kutyatej (Euphorbia obcsa). Lapított gömbölyded 
alakja és szürkés, kissé sávos mintázatú teste rendkívüli módon em- 
lékeztet az Astrophytum asterias nevű kaktuszra (XVI. tábla). Mint 
a kutyatejfajok általában, ez a növény is kétlaki, vagyis egyes 
növényeken csak hímivarú, másokon csak nővirágok találhatók. 
Dél-afrikai növény, aránylag melegigényes, a túlöntözésre is és 
a túlzott kiszáradásra is érzékeny. Nagyon mutatós növény. Min- 
den kutyatejfaj — mint neve is mutatja — tejnedvet tartalmaz. Ez 
a tejnedv enyhén mérgező, az érzékeny bőrű embereken kiütése- 
ket okoz. 


3. Tövises kutyatej (Euphorbia horrida). A latin neve szó szerint 
borzasztót jelent. A gyűjteményekben élő kis, szép alakú növé- 
nyeket szemlélve ez a név alig érthető, de a dél-afrikai félsivatagok 
óriási kutyatejbozótjába keveredett ember alighanem ilyennek tart- 
ja. Az erős tövisek nagyon szúrósak, sőt kissé mérgezőek is. 


Pozsgás kutyatejfajokat Afrikán kívül Madagaszkár szigetén, 
Indiában, sőt elvétve néhány fajt Dél-Amerikában is találtak. Mag- 
vaikat több méter távolságra képesek elrepíteni. 

XXII. tábla 


1. Fa alakú aloé (Aloe arborescens). Törzse magas és elágazó. Öreg 
tövek, ha megfelelő tér áll rendelkezésükre, a két méteres magas- 
ságot is elérhetik. Hazájában, a dél-afrikai Natalban nem dísz- 
növényként, hanem ipari nyersanyagokat és gyógyászati, kozme- 
tikai alapanyagot szolgáltató haszonnövényként ismerik. Nyáron 
a szabadban félárnyékban tarthatjuk, télen fagymentes teleltetést 
kíván, annál is inkább, mert virágait a tél végén hozza. Számos 
tarka színezetű és tövises aloéfaj ismert a pozsgásgyűjtemények- 
ben; ilyen a Fokföldről származó Aloe ferox, amelynek az egész 
levele tövises. Virága gyönyörű narancsvörös. 


2. Agavé (Agave americana). Eredetileg Mexikóból származó, de 
Amerika felfedezése óta Dél-Európában és Észak-Afrikában is el- 
terjedt pozsgás évelő. Az öregkorában két méter átmérőt is elérő 
levélrózsa hamvas zöld színű. A levelei tövisben végződnek. Virá- 
gát több méter magas száron hozza. A virágzás után a tő elpusztul, 
de a körben előtörő sarjak tovább élnek. Az A. sisalana nevű fajt 
rostnövényként is termesztik (I. Kultúrnövények I., 34. o.). Virág- 
szárát megmetszik, és az erjesztett nedvből készül a mexikói , sör", 
a pulgue, valamint a mexikóiak nemzeti pálinkája, a teguila. A ker- 
tészetekben nevelt, fehér csíkos változata és a 3. sárga szegélyes 
agavé (Agave marginata) kedvelt és szép dísznövények. Az agavék 
a mi nedves teleinket a szabadban nem bírják ki, és ezért 0-5 "C-os 
pincében kell teleltetni őket. 


4. Királyné agavé (Agave victoriae-reginae). Az előzőeknél kisebb 
termetű. Levele hatélű, fehéres szegéllyel díszített. Különösen szép 
dísznövény. Nem kényes, könnyen kezelhető, csak a téli nedvesség 
ellen kell védeni, száraz helyen való teleltetéssel. 


Valamennyi agavé az Agave-félék családjába tartozik, míg a 
hozzájuk sok tekintetben hasonló aloék a liliomfélék családjába. 

1. Szálkás tőrózsa (Aloe aristata). Levélpozsgás, amelynek húsos 
levelei tőrózsát alkotnak. A nemzetség dél-afrikai eredetű, és a li- 
liomfélék családjába tartozik. E faj levelei szálkás hegyben végződ- 
nek. Homokos talajt és nyáron szórt fényt igényel. Télen 10 "C 
körüli hőmérsékleten teleltethető. Néha kevéske talajnedvesítést is 
igényel a tél folyamán, ha cserepe napon áll. Virágját hosszú, ke- 
csesen ívelt száron hozza. 


2. Kockás tőrózsa (Haworthia tessellata). Hazája: Dél-Afrika. 
Duzzadt, sima leveleinek bőre felül átlátszó, emiatt szinte ablak- 
szerűen lehet belátni a levél belsejébe. A levél fonalas rajzolata 
sakktáblaszerűen kockázott. Vaskos, háromszögletes levelei hátra- 
felé hajlanak. Elég ritka példány a hazai gyűjteményekben. A li- 
Tiomfélék családjából való, mint a következő faj is. 


3. Pompás tőrózsa (Haworthia fasciata). Hosszúkás leveleit ke- 
resztcsikossá rendeződött hófehér kis dudorok díszítik. Hazája 
a Fokföld. Tartása megegyezik a többi pozsgás levelűvel. Túl erős 
napon bíborlilára színeződik, esetleg égési foltokat is szenved. 


4. Rücsköske (Gasteria verrucosa). A liliomfélék családjába tar- 
tozó nemzetség tagja, sok rokon faja ismert pozsgás növény a 
gyűjteményekben. Az előző nemzetség fajaival szemben ennek 
levelei többnyire egy síkba rendezettek, az idős növényeken ez a 
sík lassan elcsavarodik. A levelek rücskösek és szemölcsösek, 
elegendő fényben üde zöldek. Ha túl erős fény éri, égési sebeket 
szenved, és maradandóan elszíneződik. Virágait hosszú száron, 
laza fürtben hozza, Hazája: Dél-Afrika. 


1. Gyertyavirág (Ceropegia woodii). Ha létezik valószínűtlenül 
törékeny, ki alakú növény, ezt a selyemkórófélékhez tartozó 
Ceropegiákról joggal elmondhatjuk. Vékony, fonalszerű szárak 
csüngenek le a diónyi gumós tőről. Ez arra mutat, hogy eredeti 
termőhelyén, Dél-Afrikában (Natal) sziklarepedésekben gyöke- 
redzik. Kis gömböcskéket is látunk a száron, sajátos kis viztároló- 
! kat. Levelei formás szív alakúak, márványozottak, virágai felfelé 
! állanak. A virág alsó része felfúvódott, felső :észe buzogányszerű. 
Lilás színe és csalogató szőrei szinte vonzzák a rovarokat. 
A nektárt keresgélő rovar bebújik a virágba, de kijönni nem enge- 
dik a merev belső szőrök. A kiutat lázasan keresgélő rovar a há- 
tára tapadt virágport a bibére dörzsöli, bekövetkezik a megtermé- 
kenyítés. Most már a csapdaszőrök lelankadnak, és a rovar előtt ii 
szabad az út. Száraz levegőjű szobában, lehetőleg hűvös falon hi 
tartsuk, sok világosságot kíván. 


2. Tövistölcsér (Decabelone barklyi). Hazája Zimbabwe (Rho- 

dcsia) és Angola. A kaktuszokra emlékeztető, csoportosan növő 

kis oszlopok mindössze 10-14 cm magasak. A bordák éle fogas, 

és minden fogon két sörte is van, Virága nagy, hússzínű, foltos. 

Erős, kellemetlen rothadásszagot áraszt, mivel a döglegyeket csa- 
logatja, azok porozzák be virágait. Legalább 15 "C-on teleltessük. l 
A túlöntözésre és kiszáradásra is érzékeny. 


3. A Senecio haworthii régebbi neve Kleinia volt. Száraz és pozs- 
gás levelei fehér nemezesek, viszont a sivatagi aggófű (Senecio 
scaposus) szára vaskos, és elheverő oszlopai kékes-hamvas bevo- 
natúak. A 4. golyós aggófű (Senecio rowleyanus) levelei golyó 
alakúak, a csüngő száron mint kis zöld gömbök függenek. 18— 
20 "C körüli hőmérsékletet igényel télen is, ekkor virágzik. 

Az aggófüfélék (Senecio) közül sok őshonos hazánkban is, de 
a pozsgás fajok kizárólag afrikai eredetűek. A fészkesvirágúak ! 
családjába tartozó, télen fejlődő, rövid nappalos növények. 

1. Kövérke (Crassula portulacea). Rokona a hazánkban is ismert 
pozsgás varjúhájféléknek. Tévesen afrikai majomkenyérfának ne- 
vezik. A valódi majomkenyérfa magas termetű, trópusi fa. Ez a 
Crassula kis faalakú növény, vaskos, kerekded pozsgás levelekkel és 
ugyancsak pozsgás szárral. Dél-afrikai, madagaszkári eredetű. Igen 
könnyen nevelhető lakásban, nyáron a szabadban, árnyékos he- 
lyen érzi jól magát. A helyes tartás meghozza jutalmát: az idősebb 
tövek télen gazdagon virágzanak. Nem elegendő a talaját öntözni, 
hanem környezetének levegőjét is párásan kell tartani, mert más- 
ként leveleit lehullajtja. Más, nagy levelű, tehát erősen párologtató 
növények között tartsuk, s vigyázzunk, nehogy vértetű lepje el. 


2. Kövérkavics (Gibbaeum album). A kristályvirágfélék családjába 
tartozó kavics- vagy köutánzó növényfajok egyike. Hazája Fok- 
föld, Kevés talajnedvességet és sok fényt kíván. Télen 10-15 "C-on 
tartható; nem baj, ha kissé összeráncosodik, tavasszal ez elmúlik. 
Aránylag nagy fehér virágai vannak. Az idősebb növények fino- 
man szőrözöttek. 


3-4. Kavicsvirágok (Lithops fajok). A mosott folyami kavicsok 
között nevelve szinte eltűnnek. Kevés gyűjteményben találhatók, 
mert tartásuk és szaporításuk nagy szakértelmet kíván. Sárga és 
fehér virágú alnemzetségre osztják. Legismertebb fajai a Lithops 
aucampiae, amely barnás, sima felületű, a 3. földszínű kavicsvirág 
(Lithops terricolor) színe, levélfelülete a rögre emlékeztet és a 4. 
fehér virágú kavicsvirág (L. albiflora) megtévesztésig hasonlít a fo- 
lyami kvarckavicsra. Selymes, fehér szirmú virágait ősszel hozza. 
Valamennyi kavicsnövény úgynevezett vedléssel újul meg. Tél 
végére megpuhul, és ráncossá válik, ezért sokan azt hiszik, hogy 
megrothadt, és kidobják. Fiatalon valóban hajlamos a gyökér- 
rothadásra, öntözzük őket híg növényvédőszeres vízzel. (1990-es 
Zineb vagy Ortocid.) Télen a kaktuszokkal együtt, teljesen szára- 
zon, 8 "C-on tartsuk. Hazájuk Dél-Afrika. 

XXV. tábla 


1. Farkasszáj (Faucaria felina). Levélpárjának peremén a raga- 
dozó állatok fogazatára emlékeztető nyúlványok vannak. Nagyon 
változatos fajok tartoznak ebbe a nemzetségbe. Kivétel nélkül 
könnyen nevelhetők, és szépen virágzanak. Nyár végén, ősszel 
hozzák selymes szirmú sárga vagy fehér virágaikat. A virágok a 
növény méretéhez képest igen nagyok, olyanok, mint egy kecses 
margaréta. Néha egy hétnél is tovább él egy-egy virág. Télen hű- 
vös, 10-15 "C-os helyiségben, lehetőleg fényben gazdag helyen 
tartsuk, teljesen öntözés nélkül. Magról szaporítható, és a kis nö- 
vények a következő évben már virágzanak. Mutatós rokon faja a 
tigrisszáj, amelynek pozsgás levelei pettyegetettek, élüket tíz pár 
a ügrisfog" dís; A F. grandis virágainak átmérője eléri az 5 cm-t 
is. Dél-Afrikában honos fajok, a kristályvirágfélék családjából. 


2. Köutánzó (Plciospilos simulans). Amennyire a Lithopsok a fo- 
lyami kavicsokra emlékeztetnek, annyira hasonlítanak a Pleios- 
pilosok az éles, kissé formátlan kőzúzalékra. A zöldes perlit vagy 
riolit kőzetdarabok közé ültetett Pleiospilosok annyira a környe- 
zetbe olvadnak, hogy a gyakorlott szem is eltéveszti őket. Ez a 
skődarab" aztán szép, finom alkatú és nagyon tartós virágokkal 
lep meg. Szerves anyagban szegény, homokos vagy vályogos talaj- 
ban, kőzúzalék között nevelve és nagyon keveset öntözve fejlődik 
igazán. Hazája Dél-Afrika, ahol gránitsziklák repedéseiben él, 
Pettyegetett levélfelülete a gránitot utánozza. (Kristályvirágfélék.) 


3. Pihés levélrózsa (Echeveria setosa). A 15-20 cm átmérőjű levél- 
rózsája csaknem félgömb alakú. A varjúhájfélék családjából szár- 
mazik, fehér szőrzet borítja be. Fényigényes, de a teleltetés után 
csak lassan szoktassuk a tűző naphoz. Hazája: Mexikó. 


4. Vaskos májlevél (Adromischus cooperi). Hullámos levelei hús- 
színnel tarkázottak. Levelét nem szabad öntözni, csak a növény 
földjét. Mérsékelt napfényben nyáron szabadban lehet. Délnyu- 
gat-Afrikában és Fokföldön élő varjúhájféle. 

1. Hullámlevél (Cotyledon undulata). Kevés gyűjteményben talál- 
ható, és még kevesebb azoknak a növényeknek a száma, amelyek 
nem nyúltak meg, és virágzanak. Pedig igen szép narancsvörös 
virága van. A helyesen tartott növény hamvas, szinte fehér, hullá- 
mos levélzetével is dísze a gyűjteménynek. Fényigényes. Kevés 
vizet kíván, de a teljes kiszáradást hosszabb időn át nem tűri. Ős- 
hazája Fokföld. A varjúhájfélék családjába tartozik. 


2. Lapos rózsa (Aeonium tabulaeforme). A rövid száron ülő, majd- 
nem teljesen lapos levélrózsás növények nagyon érdekes látványt 
nyújtanak. Őshazája a Kanári-szigetek. Itt a kifejlett növény levél- 
rózsája a félméteres átmérőt is elérheti. Bizarr látvány a virágzása 
is, mert a virágszár a lapos levélrózsa közepéből tör elő. A magvak 
beérése után elpusztul az anyanövény, de körülötte az elszórt mag- 
vak könnyen és gyorsan kikelnek. A varjúhájfélékhez tartozik. 


A selyemkórók családjába tartozó dögvirágok nem éppen vonzó 
nevüket azért kapták, mert a virágok szaga és színe a rothadó 
húsra emlékeztet, hazájukban, Dél-Afrikában ugyanis a döglegyek 
porozzák be, A nemzetségből több hálás pozsgás növényt tartunk 
szobanövényként. Ne riasszon el a név, mert a virágok nagyon ér- 
dekesek, és az említett dögszag nem erős! 


3. Dögvirág (Stapelia variegata) a legelterjedtebb faj, felálló vagy 
elheverő pozsgás hajtásokkal, amelyek hullámosan fogasak. Idő- 
sebb töveken egy-egy szártag 25-30 cm hosszú is lehet. Virága 
ötágú csillag, aranysárga-biborszín tarka. Termése hosszúkás tok, 
benne repítőszőrös, lapos magvak fejlődnek. Magvai jól csíráznak, 
És a kis magoncok könnyen felnevelhetők. Nyáron félárnyékban 
a szabadban tartsuk, ősszel vagy tél végén virágzik. Télen kevés 
vízzel öntözzük talaját, a teljes kiszáradást nem tűri. Rokona az 
óriási dögvirág, még feltűnőbb virágokkal. 

XXVII. tábla 


1. Pompás varjúháj (Sedum spectabile). A Kínából származó és 
kertjeinkben található pozsgások közül a legnagyobb termetű faj. 
A mintegy 40 cm magas növény levelei pozsgásak. Az egész nö- 
vény hamvas világoszöld. Ősz felé jelenik meg ibolyásrózsaszín 
virága. Díszítő értékét még az is növeli, hogy kertjeinkben éppen 
a virágszegény időszakban virít. Rokona a japán eredetű 5. sieboldi, 
amelynek levelei nyáron hamvas ibolyás, ősszel tüzes vérpiros szí- 
nűek. Száraz sziklakertben tartva vagy sírokra ültetve megbízha- 
tóan télállóak, de egy kis, nem korhadó (páfrány, nád) takarást 
szigorú teleinken meghálálnak. 


2. Kaukázusi varjúháj (Sedum spurium). Kaukázusi eredetű faj. 
Virágai rózsaszínűek vagy fehérek. Hálás sziklakerti növény. Van- 
nak sárga vagy fehér-tarka levelű változatai is. 


3. Fehér varjúháj (Sedum album). A növényke napos helyen mély 
biborbarna, nyáron előtörő virágai pedig fehérek. Egyik legszebb 
és leghálásabb sziklakerti növényünk, amelyet vadon is begyűjt- 
hetünk a dolomit- vagy mészkősziklákról. Közeli rokona a borsos 
varjúháj, amely törpe párnákat képez sziklarepedésekben, élénk- 
sárga virágait nyár elején hozza. Nevét levelei borsra emlékeztető 
csípős ízéről kapta (I. Vadvirágok I., 44. o.). 


4. Kövi varjúháj (Sedum reflexum). Pozsgás levelei hegyben vég- 
ződnek, és így a kis növény olyan, mint egy-egy fenyőág. A törzs- 
alak zöld színű, de van kékes-hamvas változata is. Virágai sárgák. 


Valamennyi varjúháj jól szaporítható az év bármely szakában, 
a virágokat nem hozó (meddő) növényrész elduggatásával, mert 
ezek a hajtások gyorsan meggyökeresednek. Üde zöldjükkel száraz 
homokon kitűnően pótolják a gyepet. 

XVIII. tábla 


A kövirózsák a varjúhájfélék családjába tartoznak. Leveleik pozs- 
gásak, és tőrózsát alkotnak. Többségükben megbízhatóan télállóak 
a mi nedves teleinken is, ha megfelelő vizáteresztő homokos vagy 
kövecses talajba ültetjük őket. Legtöbb fajuk mészkősziklákon él, 
és a kertekben is mészkődarabok között fejlődnek szépen. Az el- 
virágzott levélrózsa elpusztul, de a körülötte szabályos körben fej- 
lődő kis sarjnövénykék pótolják a hiányt. 


1. Házi kövirózsa vagy fülfű (Sempervivum tectorum). Annyira 
igénytelen, hogy régi nádfedeles falusi házak tetején is megél. 
Talán innen ered a hiedelem, hogy villámcsapás ellen megvédi 
a házat. Egyik népies neve, a mennydörgőfű is erre emlékeztet. 
A fülfű név viszont a fülfájdalmakat elmulasztó gyógyhatására 
vall. A sok népi elnevezés is arról árulkodik, hogy igen ismert nö- 
vény. Levélrózsája nagy és üde zöld. Közeli rokona a számos sar- 
jat hozó fiastyúk kövirózsa. Eredetileg a Szovjetunió keleti részein 
élt, de egész Európába behurcolták, és elterjedt. Parányi szaporító 
rózsái könnyen leválva a tőről, elgurulva terjednek. 


2. Sárga kövirózsa (Sempervivum hirtum). Levélrózsája sárgás, 
hamvas zöld. Virágai is vajsárgák. Közeli rokona a mi dolomit 
szikláinkon gyakori, pirosas árnyalatú rózsás kövirózsa (1. Vad- 
virágok I., 44. o.). 


3. Pókhálós kövírózsa (Sempervivum arachnoideum). Dél- és 
Közép-Európa hegyeiben élő faj. Leveleit pókhálószerű, fehér, 
finom pillák borítják. Az egész növény olyan, mintha a pók be- 
szőtte volna Virágai élénk rózsaszínűek. Fehér kőzúzalék közé 
ültessük a sziklakertbe. 


A kövírózsák könnyen szaporíthatók a tél végén és kora tavasz- 
szal az öreg tövek körül megjelenő és legyökeresedő kis sarjakkal. 
Csakis vízáteresztő és humuszban szegény talajba ültessük őket! 

XXIX. tábla 


NÉVMUTATÓ 


(A római számok a színes táblákat, az arab számok a képeket 


ismertető szövegoldalakat jelölik. ) 


Az ismertetett növényeknek általában nincs magyar nevük, legtöbbjük 
messzi földrész lakója. Könyvecskénkben mégis adtunk magyar neve- 
ket, de ezeket a kaktuszgyűjtők nem használják. Aki komolyan akar 
foglalkozni e különösen érdekes növényekkel, jól teszi, ha a latin tudo- 
mányos nevet tanulja meg, hogy más könyvekben is megtalálhassa 
őket. Helyszűke miatt csak a latin nemzetségneveket soroltuk fel. 


Kaktuszok I-XX. tábla 
Pozsgás növények 
XXI-XXIX. tábla 


A nemzetségek (genus) 
névmutatója 


Acanthocalycium VIII., 18 
Adromischus XXVI., 54 
Agave XXII., 46 

Aloe XXII., 46., XXIII., 48 
Aconium XXVII., 56 
Aporocactus II., 6 
Astrophytum XVI., 34 
Austrocylindropuntia III, 8 
Aylostera X., 22 


Blossfeldiana XII., 26 
Brasilicactus XI., 24 


Chamaecereus II., 6 
Cephalocereus VI., 14 
Cereus V., 12 

Ceropegia XXIV., 50 
Cleistocactus VI., 14 
Coryphantha XX., 42 
Cotyledon XXVII., 56 
Crassula XXV., 52 
Cylindropuntia ITI., 8 


Decabelone XXIV., 50 
Dolichothele, XVIII., 38 


Echeveria XXVI., 54 


Echinocereus XV., 32 
Echinofossulocactus XVI., 34 
Echinopsis VII., 16 
Epiphyilum I., 4 
Epithelantha XX., 42 
Eriocactus XII., 26 
Euphorbia XXI., 44 


Faucaria XXVI., 54 
Ferocactus XVII., 36 
Frailca XII., 26 


Gasteria XXIII., 48 
Gibbacum XXV., 52 
Gymnocalycium XIV., 30 
Haworthia XXIII., 48 
Islaya XV., 32 

Lithops XXV., 52 
Lobivia VIII., 18 
Lophophora XX., 42 


Mamillaria XVIII., 38, 


Mediolobivia X., 22 
Melocactus XX., 42 
Myriillocactus V., 12 


Neochilenia XIII., 28 
Notocactus XIII., 28 


mm. 


Opuntia TV., 10 


Parodia XI., 24 
Pcireskiopsis I., 4 
Pleiospilos XXVI., 54 


Rebutia IX., 20 


Sedum XXVIII., 58 
Selenicereus II, 6 
Sempervivum XXIX., 60 
Senecio XXIV., 50 
Setiechinopsis VII., 16 
Stapelia XXVII., 56 
Sulcorebutia X., 22 


Trichocereus VI., 14 
Wilcoxia XV., 32 


Zygocactus I., 4 

